আওয়ামী সন্ত্রাসী ট্যারা সেলিম ও তার সহযোগীরা অনুকে কাউখালীর বেকুটিয়া ফেরিঘাট থেকে একটি ট্রলারে তুলে নিয়ে যায়। এ সময় সন্ত্রাসীরা তাকে পিটিয়ে হাত ও পা ভেঙে গুঁড়িয়ে দিয়ে মারাত্মক আহত করে। তাকে গুরুতর আহত অবস্থায় বরিশাল  শেবাচিমে নেয়ার পথে তিনি মারা যান। এ হত্যার খবর পেয়ে পিরোজপুর জেলা ছাত্রদল রাতে শহরে বিক্ষোভ মিছিল করে। এ ব্যাপারে কাউখালী থানার ভারপ্রাপ্ত কর্মকর্তা আবদুর রাজ্জাক জানান, কাউখালী থানার পুলিশ উপজেলার শিয়ালকাঠী ইউনিয়নের পাঙ্গাশিয়া নামক স্থানে এক খালের মধ্যে ওই ট্রলারে অনুকে আহত অবস্থায় উদ্ধার করে কাউখালী হাসপাতালে নিয়ে যায়। এই ঘটনায় এ রিপোর্ট লেখা পর্যন্ত কাউকে গ্রেফতার করা হয়নি।